Cele mai importante evenimente din ultimele 24 de ore:
- Franța promite Ucrainei până la 3 miliarde de euro sub formă de ajutor militar
- Albania redeschide pentru NATO o bază aeriană din epoca sovietică
- Exercițiu NATO cu 20.000 de militari în teritoriile nordice, la granița cu Rusia
- Dmitri Medvedev: "Ucraina aparține Rusiei"
- Premier ucrainean: blocarea granițelor pentru marfă nu a afectat ajutorul militar din Polonia
- Moscova acuză Germania că pregătește un război cu Rusia
- Olaf Scholz exclude livrarea de rachete Taurus dacă folosirea lor ar implica militari germani
- Kremlinul denunță implicarea directă a Occidentului în Ucraina, în legătură cu interceptarea ofițerilor germani
- Scandalul înregistrărilor cu oficiali militari germani. Rusia l-a convocat pe ambasadorul Germaniei
Update 00:01 Soldați britanici sunt "pe teren", în Ucraina, ajutând forțele Kievului să lanseze rachete Storm Shadow cu rază lungă de acțiune.
Informația apare în discuția 'ultrasecretă' la care au participat ofițeri ai forțelor aeriene germane și care a ajuns în presă, însoțită de suspiciuni că interceptarea și publicare conversațiilor militare fac parte din războiul hibrid purtat de Moscova cu Occidentul.
Kremlinul a reacționat imediat și a declarat că scurgerea de informații probează implicarea directă a "Occidentului colectiv" în războiul din Ucraina.
În paralel, mai mulți foști miniștri britanici ai Apărării și-au exprimat frustrarea față de nivelul de securitate al informațiilor în armata germană, ca răspuns la aceste dezvăluiri.
Publicată, vineri, de Margarita Simonian, editorul canalului RT controlat de Kremlin, înregistrarea audio - confirmată ca fiind autentică de către Germania - surprinde ofițeri din Luftwaffe (aviația militară germană, n.r.) discutând despre modul în care rachetele Taurus ale Berlinului ar putea fi folosite distrugerea podului Kerci, care leagă Rusia de Crimeea ocupată.
Asta, în contextul în care cancelarul Olaf Scholz și-a exprimat opoziția față de livrarea acestor rachete către Kiev, argumentând cu riscul unui război direct între Germania și Rusia.
În timpul conversației, locotenent-generalul Ingo Gerhartz, șeful Luftwaffe, descrie modul în care Marea Britanie colaborează cu Ucraina pentru desfășurarea rachetelor Storm Shadow împotriva unor ținte aflate la până la 250 de kilometri în spatele liniilor rusești.
"Când vine vorba de planificarea misiunii, știu cum o fac englezii, o fac complet în 'reachback'. Au și câțiva oameni la sol. Ei fac asta, francezii nu", spune comandantul militar german, citat de presa internațională.
Război în Ucraina, 4 martie | Moscova acuză Germania că pregătește un război cu Rusia
Război în Ucraina, 3 martie 2024 | Rușii au bombardat din nou regiunile Donețk și Zaporojie
Război în Ucraina, 2 martie 2024 | Rusia a lansat opt drone de atac de tip Shahed din Marea Neagră spre oraşul Odesa
Război în Ucraina, 1 martie 2024 | Șeful Pentagonului avertizează: dacă Ucraina pierde războiul, NATO va lupta cu Rusia
Război în Ucraina, 29 februarie 2024 | Vladimir Putin: "Consecințele pentru potențialii invadatori ai Rusiei vor fi mult mai tragice decât în trecut"